Osnovna šola Videm

Videm pri Ptuju 47

2284 Videm pri Ptuju

Številka: 319/2014

Datum: 20. 05. 2014

**Z A P I S N I K**

1. **SEJE SVETA STARŠEV VRTCA, KI JE BILA V SREDO, 14. 05. 2014, OB 17.00 URI**

**V PROSTORIH OSNOVNE ŠOLE VIDEM**

PRISOTNE ČLANICE IN ČLANI SVETA STARŠEV VRTCA: Krajnc Ana, Stramič Mojca, Peter Valerija, Veselič Karmen, Čeh Adriana, Kandrič Sanda, Princl Irena, Muzek Matjaž, Stopajnik Suzana, Feguš Minka (prišla po točki K4)

Dnevni red:

1. Potrditev dnevnega reda
2. Pregled in potrditev zapisnika prejšnje seje
3. Izvolitev kandidata v svet zavoda
4. Predstavitev kandidatov za ravnatelja OŠ Videm
5. Oblikovanje mnenja o kandidatih
6. Pobude in predlogi
7. Razno

Predsednik sveta staršev Matjaž Muzek je starše pozdravil na 3. seji Sveta staršev.

Zaradi izpisa otroka predstavnice Sveta staršev vrta iz skupine Snežink, so starši izvolili novo predstavnico Sando Kandrič.

K1

Predsednik Sveta staršev vrtca Matjaž Muzek je prebral dnevni red.

Predstavniki Sveta staršev vrtca so potrdili dnevni red z dvigom rok.

K2

Zapisnik 2. seje Sveta staršev vrtca je bil objavljen na spletni strani vrtca in poslan po pošti predstavnikom Sveta staršev vrtca.

Predstavniki Sveta staršev vrtca so z dvigom rok potrdili zapisnik prejšnje seje.

K3

Predsednik sveta staršev vrtca Matjaž Muzek je povedal, da je potrebno izvoliti predstavnika Sveta staršev vrtca v Svet zavoda.

Predstavniki Sveta staršev vrtca so predlagali, da izvolijo v Svet zavoda Matjaža Muzeka.

Ravnateljica Helena Šegula je povedala kaj zastopajo predstavniki v Svetu zavoda. Člani Sveta staršev vrtca so predlagali tudi Adriano Čeh, ki pa se je temu odpovedala.

Člani Sveta staršev vrtca so z dvigom rok potrdili Matjaža kot člana v Svet zavoda in sklenili sklep.

**Sklep 1:** Predstavnik Sveta staršev vrtca v Svetu zavoda OŠ Videm bo Matjaž Muzek.

Člani Sveta staršev vrtca so to soglasno potrdili z dvigom rok.

K4

Kandidatka za ravnateljico Helena Šegula je zapustila sejo Sveta staršev vrtca med predstavitvijo kandidata za ravnatelja Roberta Murka.

Robert Murko se je najprej predstavil kot kandidat za ravnatelja. Predstavil je na kratko program in nadaljnji razvoj zavoda.

Po končani predstavitvi je zapustil sejo, vrnila pa se je kandidatka Helena Šegula.

Tudi Helena Šegula se je najprej predstavila kot kandidatka za ravnateljico. Prestavila je svoje šolanje ter delovne izkušnje. Na kratko je predstavila program in nadaljnji razvoj zavoda.

Starši so kandidatki zastavili vprašanje: »Kaj je največja prednost in slabost v vrtcu?«

Helena Šegula je povedala, da je slabost ta, da je na podružnicah malo oddelkov, kjer se je potrebno prilagajati.

Prednost v vrtcu pa je ta, da imamo dneve izmenjav skupin, ki so tematsko zastavljeni, ter to, da imamo na Vidmu več oddelkov.

Po predstavitvi je Helena Šegula zapustila sejo.

K5

Predsednik Sveta staršev vrtca Matjaž Muzek je povedal, da je potrebno podati mnenje, in da predstavniki vrtcev zapustijo sejo (Violeta Flajs, Kristina Orlač in Sonja Valant Godec).

Starši so bili mnenja, da imata oba kandidata svoje prednosti in slabosti. Matjaž Muzek je povedal, da je lahko mnenje pozitivno za enega ali drugega, ali za oba kandidata.

Predsednik Sveta staršev vrtca je predlagal tajno glasovanje, člani Sveta staršev so predlog potrdili z dvigom rok.

Člani sveta staršev so najprej podali svoje mnenje, nato pa so se jim razdelile glasovnice.

**MNENJE:** Na tajnem glasovanju je glasovalo 10 predstavnikov Sveta staršev vrtca. Vse glasovnice so bile veljavne.

Na podlagi predstavitve kandidatov g. Roberta Murka in ga. Helene Šegula za ravnatelja(ico) OŠ Videm, se je svet staršev vrtca odločil, da podeli pozitivno mnenje g. Robertu Murku.

Člani sveta staršev so mnenje soglasno potrdili z dvigom rok.

K6

Predstavnice vrtcev (Violeta Flajs, Kristina Orlač in Sonja Valant Godec) in ravnateljica Helena Šegula so se vrnile na sejo.

Starši so pohvalili vzgojiteljice in pomočnice vzgojiteljic (skupina Luna). Povedali so, da kljub temu, da so imeli v skupini otroka s posebnimi potrebami, so znali otroci to sprejeti.

Starši so od nadstandardnih dejavnosti najbolj pohvalili Žogico nogico, angleške urice so bile boljše kot lansko šolsko leto, razočarani pa so nad plavalnim tečajem. Predlagali so, da bi se razmislilo o menjavi vaditeljev plavanja. Vaditelj naj bi videl meje pri otroku, ne da otroke silijo čez mejo njihovih sposobnosti.

Predstavnica vrtca Violeta Flajs je povedala, da je bilo boljše, ko so bili vzgojitelji poleg plavalnega tečaja, ker poznajo otroke že iz vrtca, vendar to zdaj zakonodaja ne dopušča.

Starši so povedali, da je na Selih problem poletno združevanje oddelkov, ker so nekateri starši mnenja, da so otroci prikrajšani za svoje igralnice, imajo druge vzgojiteljice, drugo okolje.

Violeta Flajs je staršem povedala, da so otroci veseli nad spremembo okolja, saj spoznajo nove igralnice, imajo druge igrače, ena od njihovih vzgojiteljic pa je vedno prisotna.

Staršem so problem tudi poletne rezervacije, ker se težko organizirajo s prevozi in varstvom otrok. Starši bi želeli imeti daljši čas rezervacij.

Violeta Flajs je staršem povedala, da so se 10 let borili za rezervacije, ter da naša občina krije 50% cene vrtca v času rezervacije, kar druge občine nimajo oz. imajo samo 20 ali 30%. Staršem se je tudi povedalo zakaj so prišli na idejo združevanja.

V vrtcu v Leskovcu zahtevajo sestanek zaradi združevanja otrok poleti v vrtcu na Vidmu. Sestanek naj bi bil v ponedeljek, 19. 5. 2014, ob 17.00 uri.

Starši so dali pobudo, da bi bilo dobro, če bi bilo več predavanj iz strani g. Juhanta oz. njemu podobnih predavateljev.

Starši so dali pobudo, da bi se za starše iz naše lokalne skupnosti zbirale igrače, oblačila (humanitarnost). Starši so predlagali, da bi se zbrana sredstva podarila naravnost socialno ogroženim družinam.

Predlagali so, da bi se zbiralna akcija objavila tudi na spletni strani vrtca in oglasni deski. Zbiralna akcija naj bi trajala od 26.5. do 6.6. 2014.

K7

Starši so podali predlog, da bi otroci, ki gredo septembra v šolo pustili svoje odejice in knjige v vrtcu.

Predstavnik Sveta staršev vrtca Matjaž Muzek se je zahvalil za sodelovanje, in povedal, da se pred počitnicami vidimo še enkrat.

Starši so za sejo predlagali kateri drugi dan, ne ravno srede.

Seja se je zaključila ob 19.20 uri.

 Predsednik sveta staršev:

 Matjaž Muzek

Zapisala:

Anja Varnica